કોડ ફોર અમદાવાદની સ્પર્ધાના દરેક વિભાગમાં એક વિજેતા ટીમના સભ્યોને પ્રતિવ્યક્તિ રૂ. ૭૦૦૦નું ઇનામ પણ અપાશે. અમેરિકામાં ભારતમાં વસતા ભારતીય ટેક્નોલોજી એન્જિનિયરો દ્વારા ‘કોડ ફોર ઇન્ડિયા’ સંસ્થાની સ્થાપના કરાઇ છે. આ સંસ્થા ટેક્નોલોજીનો ઉપયોગ કરી સમાજજીવનમાં બદલાવ લાવવા માટે ચાલતી સેવાભાવી સંસ્થા છે. ‘કોડ ફોર ઇન્ડિયા’ દ્વારા તાજેતરમાં વડા પ્રધાનની કેલિફોર્નિયાની યાત્રા દરમિયાન ગૂગલની ઓફિસ ખાતે આવા જ એક હેકેથોનનું આયોજન કરાયું હતું. કેન્દ્રના સ્માર્ટ સિટી અને ડિજિટલ ઇન્ડિયા મિશન હેઠળ કોર્પોરેશનમાં વિવિધ ટેક્નોલોજીપ્રૂફ સેવાઓ પૂરી પાડવા માટે વિભિન્ન પ્રકારના કાર્યક્રમોનું આયોજન કરાય છે.